|  |
| --- |
| **Budapest Főváros VII. kerület Erzsébetváros Önkormányzata**  Szücs BalázsÖnkormányzat |

Iktatószám:

Napirendi pont: ….

**ELŐTERJESZTÉS**

**A** Művelődési, Kulturális és Szociális Bizottság2023**.** június19 **-** eirendes

**ülésére**

|  |  |
| --- | --- |
| **Tárgy:** | Döntés az Erzsébetvárosi Szerb Nemzetiségi Önkormányzat 2022. évi kulturális támogatásának elszámolásáról |

**Készítette:**

Csávás Kornél

támogatási referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést** nyilvános ülésen kell tárgyalni**.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága a **161/2022. (VI.08.) számú határozatában** *(1. sz. melléklet)* az erzsébetvárosi nemzetiségi önkormányzatok kulturális programjainak 2022. évi támogatásának keretében az **Erzsébetvárosi Szerb Nemzetiségi Önkormányzat** (a továbbiakban: Támogatott)részére **330.000 Ft összegű támogatást ítélt meg**, amelyrőlÖnkormányzatunk VIII/1572-3/2022 számon támogatási szerződést kötött a Támogatottal *(2. számú melléklet)*.

Támogatott a támogatási szerződés 2. pontjában kötelezettséget vállalt arra, hogy a támogatási összeget az alábbi tevékenységek megvalósítására fordítja:

* Vuk Karadzic nyelvi tábor szervezésére és megvalósítására;
* „Neven” című magyarországi szerb nyelvű kulturális és irodalmi folyóirat kiadásának költségeire.

A Támogatott 2023. február 21-én benyújtotta elszámolását *(3. számú melléklet)*, melyben 93.600 Ft-ot szerb nyelvi tábor megvalósítására kívántak elszámolni. A bizonylat összesítőben a Szerb Nemzetiségi Önkormányzat támogatási szerződése lett rögzítve, amelyben mint támogató a Szerb Pedagógiai és Módszertani Központnak nyújtanak támogatást a nyelvi tábor megvalósítására. A hiánypótlásban beküldött számla és szerződés igazolja, hogy **a tábor megrendezésre került**, de a benyújtott számla a Szerb Pedagógiai és Módszertani Központ nevére van kiállítva. A támogatási szerződés 6.6. pontja azonban előírja, hogy csak a támogatott nevére és címére kiállított bizonylatot lehet elszámolni.

**Tekintettel arra, hogy a támogatási cél megvalósult, javaslom az Erzsébetvárosi Szerb Nemzetiségi Önkormányzat 2022. évi beszámolójának és elszámolásának elfogadását.**

**Határozati javaslat**

„A”

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (VI.17.) határozata az Erzsébetvárosi Szerb Nemzetiségi Önkormányzat 2022. évi elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy az **Erzsébetvárosi Szerb Nemzetiségi Önkormányzat** a nemzetiségi önkormányzatok 2022. évi kulturális támogatása keretében megkötött VIII/1572-3/2022. számú támogatási szerződéshez kapcsolódó **elszámolását a támogatási szerződésben vállalt célok megvalósulására figyelemmel teljes egészében elfogadja.**

**Felelős:** Niedermüller Péter polgármester

**Határidő:** azonnal

„B”

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (VI.17.) határozata az Erzsébetvárosi Szerb Nemzetiségi Önkormányzat 2022. évi elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy az **Erzsébetvárosi Szerb Nemzetiségi Önkormányzat** a nemzetiségi önkormányzatok 2022. évi kulturális támogatása keretében megkötött VIII/1572-3/2022. számú támogatási szerződéshez kapcsolódó **elszámolását 236.400 Ft összegben fogadja el.**

**Felelős:** Niedermüller Péter polgármester

**Határidő:** azonnal

**Szücs Balázs**

alpolgármester

**Melléklet:**

1. sz. melléklet 161/2022. (VI.08.) számú határozat kivonata

2. sz. melléklet VIII/1572-3/2022. sz. támogatási szerződés

3. sz. melléklet: 2022. évi elszámolás vonatkozó dokumentációja

Budapest, 2023. június 9.

Szücs Balázs

Önkormányzat