|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2023. június 19 - ei rendes**

**ülésére**

|  |  |
| --- | --- |
| **Tárgy:** | Javaslat az Erzsébetvárosi Ukrán Nemzetiségi Önkormányzat 2023. évi kulturális támogatására |

**Készítette:**

Csávás Kornél

támogatási referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Művelődési, Kulturális és Szociális Bizottság (a továbbiakban: Bizottság) a 2023. április 17-ei ülésén döntött a nemzetiségi önkormányzatok kulturális programjainak 2023. évi támogatásáról, amelyre a 2023. évi költségvetés 7302 „Nemzetiségi Önkormányzatok kulturális kerete” címen 3.300.000 Ft állt rendelkezésre, az előirányzat felhasználásáról a Bizottság jogosult dönteni. Az áprilisi ülésen kilenc kerületi nemzetiségi önkormányzat részesült mindösszesen 2.970.000 Ft összegű támogatásban, a fel nem használt keret 330.000 Ft.

Az Erzsébetvárosi Ukrán Nemzetiségi Önkormányzat az áprilisi bizottsági ülésre nem nyújtott be kérelmet tekintettel arra, hogy Képviselő-testületükben történt változások miatt időközi választás megtartására került sor , 2023. május 24-én tartotta az alakuló ülését. Ezt követően nyújtotta be kérelmét a 2023. évi kulturális programjainak támogatására.

Fentiekre tekintettel javaslom a tisztelt Bizottságnak, hogy a 2023. évi költségvetés 7302 „Nemzetiségi Önkormányzatok kulturális kerete” címen még rendelkezésre álló keret terhére nyújtson 330.000 Ft összegű támogatást az Erzsébetvárosi Ukrán Nemzetiségi Önkormányzat részére a 2023. évi kulturális programjainak megvalósítása céljából.

Kérem a Tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2023. (VI.19.) határozata az Erzsébetvárosi Ukrán Nemzetiségi Önkormányzat támogatásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. **az Erzsébetvárosi Ukrán Nemzetiségi Önkormányzat részére** a 2023. évi költségvetés 7302 „Nemzetiségi Önkormányzatok kulturális kerete” terhére mindösszesen **330.000,- Ft összegű támogatást nyújt** a nemzetiségi önkormányzat éves programjai megvalósításának költségeire.
2. Felhatalmazza a polgármesterta támogatási szerződés aláírására.

**Felelős:** Niedermüller Péter polgármester

**Határidő:** 2023. július 31.

Budapest, 2023. június 12.

Szücs Balázs

alpolgármester

**Előterjesztés melléklete:**

1. melléklet: Erzsébetvárosi Ukrán Nemzetiségi Önkormányzat támogatási kérelme