|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám:

Napirendi pont: ….

**ELŐTERJESZTÉS**

**A** Művelődési, Kulturális és Szociális Bizottság2023**.** június19 **-** eirendes

**ülésére**

|  |  |
| --- | --- |
| **Tárgy:** | Döntés a 2023. évi egyházi pályázati felhívásra beérkezett kérelmekről |

**Készítette:**

Csávás Kornél

támogatási referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 4. § (3) bekezdése alapján a bizottság 70/2023. (III.27.) határozatával *(előterjesztés 1. melléklete)* döntött az erzsébetvárosi egyházi szervezetek 2023. évi támogatására vonatkozó pályázati felhívás közzétételéről *(előterjesztés 2. melléklete).* A felhívás alapján az egyházi szervezetek kulturális, oktatási vagy szociális célú programjaik megvalósításához igényelhettek támogatást.

Az Önkormányzat 2023. évi költségvetéséről szóló 3/2023. (II.15.) önkormányzati rendelet „7302” címszám alatt lévő „Kerületi egyházak támogatása” előirányzatán 7.000.000 Ft keretösszeg áll rendelkezésre e célra, az adható támogatás mértékének felső határa 1.000.000 Ft.

A pályázati felhívásra a benyújtásra nyitva álló határidőn belül 7 egyházi szervezet nyújtott be pályázatot. A beérkezett pályázatokról készült összefoglaló táblázat az előterjesztés 3. mellékletében olvasható.

Az érvényes és elbírálható pályázatokról általánosságban elmondható, hogy a pályázati program és a költségvetés jól kidolgozott és megalapozott, a szervezetek által meghatározott célok megfelelnek a kiírásban megfogalmazottaknak, a programok közérdekűek, mind létszámukat, mind a korosztályt tekintve széles körben kerülnek bevonásra a programban résztvevő személyek. Az előnyként megfogalmazott szempontok közül az Erzsébetvárosban való megvalósítás a program jellegéből adódóan (gyülekezeti tábor) nem minden esetben teljesül, azonban önerő felhasználás kapcsolódik az egyes programok megvalósításához.

A teljes pályázati anyagot terjedelmére tekintettel az előterjesztés nem tartalmazza, az a Humánszolgáltató Irodán megtekinthető.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2023. (VI.19.) határozata a 2023. évi egyházi pályázatok elbírálásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. az egyházi szervezetek támogatására kiírt 2023. évi pályázat keretében beérkezett érvényes pályázatokat az alábbi támogatásban részesíti:

|  |  |  |
| --- | --- | --- |
|  | **Pályázó neve** | **Támogatás összege** |
| a) | Budapest-Klauzál téri Református Egyházközség | 1.000.000 Ft |
| b) | Budapesti Görögkatolikus Parókia | 1.000.000 Ft |
| c) | Golgota Keresztény Gyülekezet Budapest | 1.000.000 Ft |
| d) | Wesselényi utcai Baptista Gyülekezet | 1.000.000 Ft |
| e) | Budapest-Fasori Evangélikus Egyházközség | 1.000.000 Ft |
| f) | Budapesti Zsidó Hitközség | 400.000 Ft |
| g) | Budapest-Thököly úti Rózsafüzér Királynéja Plébánia | 750.000 Ft |

1. A támogatás kizárólag a támogatási kérelemben és a mellékletét képező költségtervben meghatározott célok fedezésére használható fel.
2. Felhatalmazza a polgármestert, hogy a pályázókkala támogatási szerződést megkösse.

**Felelős:** Niedermüller Péter polgármester

**Határidő:** 2022. július 31.

Budapest, 2023. június 8.

Szücs Balázs

alpolgármester

**Mellékletek:**

1. melléklet: 70/2023 (III.27.) MKSZB határozat

2. melléklet: Pályázati felhívás

3. melléklet: Összefoglaló táblázat